Ust Barguzinas
Ust Barguzinas (rus. Усть-Баргузин, bur. Баргажанай Адаг) – miesto tipo gyvenvietė Rusijoje, Buriatijoje, Barguzino rajone, Baikalo ežero (Barguzino įlankos) pakrantėje, prie Barguzino upės žiočių. Yra 50 km į pietvakarius nuo Barguzino, prie Ulan Udės–Barguzino kelio. Yra prieplauka. Verčiamasi medienos kirtimu ir apdirbimu, žvejyba, turizmu. Netoliese prasideda Užbaikalės nacionalinis parkas. Veikia cerkvė, ligoninė.